Ли Цинджао
Банановата палма

Превод от руски: Анатолий Буковски, Лина Бакалова, 2005

chitanka.info

Банановата палма[0]

Незнайно от кого посадената палма

с годините се разпростря над двора.

Тя хвърля върху всичко

черна сянка,

тя хвърля върху всичко

черна сянка.

Листата й

под напора на вятъра

си шепнат,

нещо свое си говорят.

В постелята, самотна и печална,

лежа до трета стража, а отвън

дъждът на капчици

се стича във душата ми,

дъждът на капчици

се стича във душата ми.

Аз нямам сили

да го слушам вече

и да отлита в самота

нощта без сън.

[0] По мелодията на „Събиране на черничеви листа“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.